nibzard/narodne-novine-full-text-markdown huggingface dataset:
## Uredba o određivanju granice pomorskog dobra na dijelu k.o. Kaštel Sućurac

### NN 140/1999 (17.12.1999.), Uredba o određivanju granice pomorskog dobra na dijelu k.o. Kaštel Sućurac

# VLADA REPUBLIKE HRVATSKE

Na temelju članka 50. stavka 6. Pomorskog zakonika (»Narodne
novine«, br. 17/94, 74/94 i 43/96), Vlada Republike Hrvatske
je na sjednici održanoj 16. prosinca 1999. godine, donijela

## UREDBU

### O ODREÐIVANJU GRANICE POMORSKOG DOBRA NA DIJELU k. o. KAŠTEL SUĆURAC

Članak 1.

Ovom Uredbom određuje se granica pomorskog dobra na dijelu
k.o. Kaštel Sućurac, za područje Brižine.

Članak 2.

Granica pomorskog dobra iz članka 1. ove Uredbe prolazi
sljedećim koordinatnim točkama:

```

 	    Y 		    X

A. 	5617663,45 	4822529,00

B. 	5617659,42 	4822548,04

C. 	5617661,51 	4822587,25

D. 	5617662,70 	4822587,08

E. 	5617663,00 	4822589,06

F. 	5617815,32 	4822572,88

G. 	5618212,89 	4822646,98

H. 	5618182,31 	4822607,18
```

sve kako je nacrtano i označeno u grafičkom prilogu,
na kopiji katastarskog plana k.o. Kaštel Sućurac, broj
lista plana 20 i 21 u mjerilu 1:1000 i na snimci stvarnog stanja
- geodetskoj situaciji u mjerilu 1:1000.

Članak 3.

Grafički prilozi iz članka 2. ove Uredbe, sastavni
su dio Uredbe i ne objavljuju se u »Narodnim novinama.«

Članak 4.

Na temelju ove Uredbe nadležna tijela izvršit će
potrebne radnje u svezi evidencije pomorskog dobra.

Članak 5.

Ova Uredba stupa na snagu osmog dana od dana objave u »Narodnim
novinama«.

Klasa: 934-01/99-02/44
Urbroj: 5030116-99-1
Zagreb, 16. prosinca 1999.

Potpredsjednik
**mr. Borislav Škegro,** v. r.

Uredba, NN 140/1999-2132
## Odluka o izmjeni Odluke o visini nadoknade za prostore koje koriste objekti za proizvodnju električne energije

### NN 140/1999 (17.12.1999.), Odluka o izmjeni Odluke o visini nadoknade za prostore koje koriste objekti za proizvodnju električne energije

# VLADA REPUBLIKE HRVATSKE

Na temelju članka 7. Zakona o elektroprivredi (»Narodne
novine«, br. 31/90, 47/90, 61/90, 26/93, 78/94 i 105/99),
Vlada Republike Hrvatske je na sjednici održanoj 16. prosinca
1999. godine, donijela

## ODLUKU

### O IZMJENI ODLUKE O VISINI NADOKNADE ZA PROSTORE KOJE KORISTE OBJEKTI ZA PROIZVODNJU ELEKTRIČNE ENERGIJE

I.

Odluka o visini nadoknade za prostore koje koriste objekti za
proizvodnju električne energije (»Narodne novine«,
br. 24/95, 28/95, 58/97, 24/98 i 74/98, pročišćeni
tekst 107/98) mijenja se u dijelu: »Popis elektrana, jedinični
iznosi nadoknada, popis gradova i općina na čijim
su područjima elektrane smještene« i to:

1. Kod Termoelektrane briše se TE Plomin, a upisuje TE Plomin
I. i II.

2. Kod TE Plomin I. i II. utvrđuje se nova raspodjela prema
sljedećem:

```

- Općina Kršan 			60%

- Grad Labin 			28%

- Općina Sveta Nedelja 		5,5%

- Općina Raša 			6,5%
```

II.

Ova Odluka stupa na snagu danom objave u »Narodnim novinama«,
a primjenjuje se od 1. siječnja 2000. godine.

Klasa: 310-02/94-01/03
Urbroj: 5030116-99-2
Zagreb, 16. prosinca 1999.

Potpredsjednik
**mr. Borislav Škegro,** v. r.

Odluka, NN 140/1999-2135
## Pravilnik o izmjenama i dopunama Pravilnika o sudskim službenicima i namještenicima

### NN 140/1999 (17.12.1999.), Pravilnik o izmjenama i dopunama Pravilnika o sudskim službenicima i namještenicima

# MINISTARSTVO PRAVOSUÐA

Na temelju članka 74. stavka 3. Zakona o sudovima (»Narodne
novine« br. 3/94, 100/96 i 131/97), ministar pravosuđa
donosi

## PRAVILNIK

### O IZMJENAMA I DOPUNAMA PRAVILNIKA O SUDSKIM SLUŽBENICIMA I NAMJEŠTENICIMA

Članak 1.

U Pravilniku o sudskim službenicima i namještenicima
(»Narodne novine« br. 63/97) u članku 52. redni
broj I. mijenja se i glasi:

»I. Sudski poslovnik (»Narodne novine« broj 80/97
i 20/98).«

Članak 2.

U članku 56. točka 6. mijenja se i glasi:

»6. Posebni dio programa državnog stručnog ispita
za pristava II. i III. vrste zvanja za vođenje upisnika obuhvaća
sljedeći pravni izvor:

- Sudski poslovnik (»Narodne novine«, broj 80/97 i 20/98),
i to: postupak s podnescima upućenim sudu, rad na primljenim
podnescima, promjena oznake, spajanje, prilaganje i razdvajanje
spisa, rad pisarnice nakon donesenih naredaba, ostale odredbe
o poslovanju pisarnice, čuvanje spisa, čuvanje i
izdavanje arhivskog materijala, vođenje postupka i pomoćnih
knjiga, poslovanje s poštom, poslove vođenja upisnika,
stručne poslove u svezi s ostvarivanjem prava i dužnosti
zaposlenika, poslove vođenja statistike i poslove u svezi
s radom sudske uprave odnosno pravosudne uprave.

Pravni izvor za upisničara iste vrste zvanja u državnom
odvjetništvu, državnom pravobraniteljstvu i prekršajnom
sudu je odgovarajući pravilnik o unutarnjem poslovanju pojedinog
pravosudnog tijela.«

U istom članku iza točke 11. dodaje se točka
12. koja glasi:

»12. Posebni dio programa državnog stručnog ispita
za stručnog suradnika I. vrste zvanja - knjižničar,
obuhvaća sljedeće pravne izvore:

- Zakon o knjižnicama (»Narodne novine« br. 105/97)
i to: vrste, osnivanje i prestanak knjižnica; nacionalna
i sveučilišna knjižnica; ustrojstvo i upravljanje
knjižnicama; knjižnički sustav; Hrvatsko knjižničko
vijeće; knjižničko osoblje; obvezni primjerak;
zaštita knjižnične građe i nadzor nad radom
knjižnica.

- Sudski poslovnik (»Narodne novine« br. 80/97 i 20/98)
- odredbe o sudskoj knjižnici.«

U svim točkama članka 56. riječi »Sudski
poslovnik (»Narodne novine« br. 45/88 i 8/90)«
zamjenjuju se riječima »Sudski poslovnik (»Narodne
novine« br. 80/97 i 20/98)«.

Članak 3.

Ovaj Pravilnik stupa na snagu osmoga dana od dana objave u »Narodnim
novinama«.

Klasa: 133-01/95-01/25
Urbroj: 514-05-04-99-37
Zagreb, 14. prosinca 1999.

Ministar
**dr. Zvonimir Šeparović,** v. r.

Pravilnik, NN 140/1999-2138
## Pravilnik o izmjeni Pravilnika o temeljnim zahtjevima o kakvoći poljoprivrednog sadnog materijala, načinu pakiranja, plombiranja, deklariranja i uvjetima držanja sadnog materijala

### NN 140/1999 (17.12.1999.), Pravilnik o izmjeni Pravilnika o temeljnim zahtjevima o kakvoći poljoprivrednog sadnog materijala, načinu pakiranja, plombiranja, deklariranja i uvjetima držanja sadnog materijala

# MINISTARSTVO POLJOPRIVREDE I ŠUMARSTVA

Na temelju članka 52. stavka 2. uz suglasnost ravnatelja Državnog zavoda
za normizaciju i mjeriteljstvo, te članka 55. stavka 3., članka 56. stavka
4. i članka 57. stavka 6. Zakona o sjemenu, sadnom materijalu i priznavanju
sorti poljoprivrednog bilja ("Narodne novine", br. 131/97) ministar poljoprivrede
i šumarstva donosi

## PRAVILNIK

### O IZMJENI PRAVILNIKA O TEMELJNIM ZAHTJEVIMA O KAKVOĆI POLJOPRIVREDNOG SADNOG MATERIJALA, NAČINU PAKIRANJA, PLOMBIRANJA, DEKLARIRANJA I UVJETIMA DRŽANJA SADNOG MATERIJALA

Članak 1.

U Pravilniku o temeljnim zahtjevima o kakvoći poljoprivrednog sadnog
materijala, načinu pakiranja, plombiranja, deklariranja i uvjetima držanja
sadnog materijala ("Narodne novine", br. 56/99) Obrazac br. 3 zamjenjuje
se novim Obrascem broj 3. koji je sastavni dio ovog Pravilnika.

Članak 2.

Ovaj Pravilnik stupa na snagu danom objave u "Narodnim novinama".

Klasa: 011-2/99-1/123
Urbroj: 525-01-99-02
Zagreb, 23. studenoga 1999.

Ministar
**mr. sc. Ivan Đurkić**, v. r.

```
                                                                                                   Obrazac broj 3

_________________________________________       DEKLARACIJA broj _________              Red. br. dekl.:
(Naziv i sjedište proizvođača - uvoznika)

                                                UZ OTPREMNICU br. _________

Upisni broj:
Datum upisa:
Naziv sadnog materijala:

```

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Red.        broj | Vrsta | Sorta | Klon | Podloga | Klon | Kat. | K o l i č i n a | | |
| pakiranja | u pakiranju | ukupno |
| 1 | 2 | 3 | 4 | 5 | 6 | 7 | 8 | 9 | 10 |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

```
Zemlja podrijetla:
Broj uvjerenja/certifikata o podrijetlu: ___________________
Deklaracija se izdaje na temelju članka 11. i 12. Pravilnika o temeljnim zahtjevima o kakvoći sadnog materijala, načinu pakiranja, plombiranja, deklariranja i uvjetima držanja sadnog materijala (ŻNarodne novineŽ, broj 56/99.).
Datum:
Za proizvođača/uvoznika ______________________________________
                                     (ime i prezime)
```

Pravilnik, NN 140/1999-2139
## Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Portugala - pokrajina Alentejo

### NN 140/1999 (17.12.1999.), Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Portugala - pokrajina Alentejo

# MINISTARSTVO POLJOPRIVREDE I ŠUMARSTVA

Na temelju članka 11. stavka 1. točke 18. Zakona
o veterinarstvu (»Narodne novine«, broj 70/97), ministar
poljoprivrede i šumarstva donosi

## NAREDBU

### O ZABRANI UVOZA U REPUBLIKU HRVATSKU I PROVOZA PREKO TERITORIJA REPUBLIKE HRVATSKE DOMAĆIH I DIVLJIH SVINJA I PROIZVODA PODRIJETLOM OD NAVEDENIH ŽIVOTINJA IZ PORTUGALA - POKRAJINA ALENTEJO

I.

Radi sprječavanja unošenja u Republiku Hrvatsku zarazne
bolesti afričke svinjske kuge, zabranjuje se uvoz u Republiku
Hrvatsku i provoz preko teritorija Republike Hrvatske domaćih
i divljih svinja i proizvoda podrijetlom od navedenih životinja
iz Portugala - pokrajina Alentejo.

Navedena zabrana odnosi se i na pošiljke živih i divljih
svinja koje potječu iz drugih zemalja ako se provoze preko
teritorija Portugala - pokrajina Alentejo.

Zabrana iz točke I. ove naredbe ne odnosi se na proizvode
domaćih i divljih svinja namijenjene ljudskoj prehrani koji
su prije ili tijekom proizvodnje podvrgnuti toplinskoj obradi
s postizanjem temperature u središtu proizvoda od najmanje
700C ili su podvrgnuti toplinskoj obradi u hermetički zatvorenoj
ambalaži sa Fo vrijednosti 3 i više.

II.

Sva izdana rješenja o veterinarsko-sanitarnim uvjetima za
uvoz i provoz pošiljki iz točke I. ove naredbe stavljaju
se izvan snage.

III.

Ova Naredba stupa na snagu danom donošenja.

Klasa: 322-01/99-01/86
Urbroj: 525-01-99-01/SŠ
Zagreb, 6. prosinca 1999.

Ministar
poljoprivrede i šumarstva
**mr. Ivan Ðurkić,** v. r.

Naredba, NN 140/1999-2140
## Dopuna Popisa u Upisniku stranih sorti poljoprivrednog bilja

### NN 140/1999 (17.12.1999.), Dopuna Popisa u Upisniku stranih sorti poljoprivrednog bilja

# MINISTARSTVO POLJOPRIVREDE I ŠUMARSTVA

Ministarstvo poljoprivrede i šumarstva na temelju članka
6. stavka 3. Zakona o sjemenu, sadnom materijalu i priznavanju
sorti poljoprivrednog bilja (»Narodne novine« br.131/97)
objavljuje

## DOPUNU POPISA

### U UPISNIKU ZATEČENIH DOMAĆIH I UDOMAĆENIH SORTI POLJOPRIVREDNOG BILJA

U Upisniku zatečenih domaćih i udomaćenih sorti
poljoprivrednog bilja koje se vode temeljem članka 5. točke
7. Zakona o sjemenu, sadnom materijalu i priznavanju sorti poljoprivrednog
bilja upisuje se dopuna sljedećih sorti:

**5. VOĆKE I VINOVA LOZA**

5.12.  *Citrus reticulata* Blanko

**Mandarina, mandarinka**

5.12.1. Sorte

Zorica rana

5.18.  *Ficus carica* L.

**Smokva**

5.18.1. Sorte

17. Cigulica

18. Padovanka bijela

5.21.  *Malus(sylvestris)* Mill.

**Jabuka (šumska jabuka, divlja jabuka)**

5.21.1. Sorte

92. Cigančica.

93. Orahovačka

94. Ovčji nos

95. Siva jesenska

96. Zelenka

5.28.  *Prunus avium* L.

**Trešnja**

5.28.1. Sorte

51. Gomilička

52. Kutjevačka crna

53. Lovranska

54. Stonska

5.29.  *Prunus cerasifera var. marasca* Reichb.

**Maraska**

5.29.1. Sorte

3. Brač-2

4. Brač-6

5.34.  *Punica granatum* L.

**Šipak, Nar**

5.34.1. Sorte

15. Dubrovački rani

5.51.  *Vitis vinifera* L.

**Vinova loza**

5.51.1. Sorte

5.51.1.1. Vinske sorte

144. Babić

145. Bacchus

146. Blauburger

147. Dornfelder

149. Incroccio manzoni 6.0.13.

150. Kerner

151. Medna

152. Morio muscat

153. Scheurebe

154. Slatki zelenac

155. Tokai friuliano

156. Verduzzo

Klasa: 011-02/99-01/121
Urbroj: 525-01-99-02
Zagreb, 22. studenoga 1999.

Ministar
**mr. sc. Ivan Ðurkić**, v. r.

Izmjene i dopune, NN 140/1999-2143
## Rješenje o određivanju Klinike za bolesti srca i krvnih žila Kliničkog bolničkog centra Zagreb Referentnim centrom Ministarstva zdravstva Republike Hrvatske za ehokardiografiju

### NN 140/1999 (17.12.1999.), Rješenje o određivanju Klinike za bolesti srca i krvnih žila Kliničkog bolničkog centra Zagreb Referentnim centrom Ministarstva zdravstva Republike Hrvatske za ehokardiografiju

# MINISTARSTVO ZDRAVSTVA

Ministar zdravstva Republike Hrvatske na temelju članka
99. Zakona o zdravstvenoj zaštiti (»Narodne novine«,
br. 1/97 - pročišćeni tekst) na prijedlog Nacionalnog
zdravstvenog vijeća Ministarstva zdravstva te uz pribavljeno
mišljenje Hrvatskog kardiološkog društva Hrvatskog
liječničkog zbora Zagreb, donosi

## RJEŠENJE

Klinika za bolesti srca i krvnih žila Kliničkog bolničkog
centra Zagreb određuje se Referentnim centrom Ministarstva
zdravstva Republike Hrvatske za ehokardiografiju.

Klasa: UP/I-510-01/99-01/0008
Urbroj: 534-02-10-99-0005
Zagreb, 1. prosinca 1999.

Ministar
**prof. dr. sc. Željko Reiner,** v. r.

Rješenje, NN 140/1999-2144
## Rješenje o određivanju Klinike za dječju kirurgiju Klinike za dječje bolesti Zagreb Referentnim centrom Ministarstva zdravstva Republike Hrvatske za solidne tumore djece

### NN 140/1999 (17.12.1999.), Rješenje o određivanju Klinike za dječju kirurgiju Klinike za dječje bolesti Zagreb Referentnim centrom Ministarstva zdravstva Republike Hrvatske za solidne tumore djece

# MINISTARSTVO ZDRAVSTVA

Ministar zdravstva Republike Hrvatske na temelju članka
99. Zakona o zdravstvenoj zaštiti (»Narodne novine«,
br. 1/97 - pročišćeni tekst) na prijedlog Nacionalnog
zdravstvenog vijeća Ministarstva zdravstva te uz pribavljeno
mišljenje Hrvatskog društva za radioterapiju i onkologiju
Hrvatskog liječničkog zbora Zagreb, donosi

## RJEŠENJE

Klinika za dječju kirurgiju Klinike za dječje bolesti
Zagreb određuje se Referentnim centrom Ministarstva zdravstva
Republike Hrvatske za solidne tumore djece.

Klasa: UP/I-510-01/98-01/0004
Urbroj: 534-02-10-99-0003
Zagreb, 1. prosinca 1999.

Ministar
**prof. dr. sc. Željko Reiner,** v. r.

Rješenje, NN 140/1999-2145
## Izmjene i dopune Statuta Hrvatske turističke zajednice

### NN 140/1999 (17.12.1999.), Izmjene i dopune Statuta Hrvatske turističke zajednice

# MINISTARSTVO TURIZMA

Na temelju članka 9. i 12. Zakona o turističkim
zajednicama i promicanju hrvatskog turizma (»Narodne novine«,
broj 30/94), Sabor Hrvatske turističke zajednice, po prethodnoj
suglasnosti Ministarstva turizma, na sjednici od 3. studenoga
1999. godine donio je

## IZMJENE I DOPUNE

### STATUTA HRVATSKE TURISTIČKE ZAJEDNICE

Članak 1.

U članku 4. stavku 1. Statuta Hrvatske turističke
zajednice (»Narodne novine«, broj 30/95) riječ:
»zrakasti«, briše se.

Članak 2.

Članak 5. mijenja se i glasi:

»Hrvatska turistička zajednica ima svoj znak odnosno
logotip. Odluku o obliku i sadržaju znaka i logotipa donosi
Turističko vijeće Hrvatske turističke zajednice«.

Članak 3.

U članku 14. dodaje se drugi stavak koji glasi:

»Listu turističkih zajednica koje daju predstavnike,
utvrđuje na prijedlog Turističkog vijeća Sabor
6 mjeseci prije raspisivanja izbora.«

Članak 4.

U članku 27. točka 4. briše se.

Dosadašnje točke 5, 6, 7, 8, 9, 10, 11. i 12. postaju
točke 4, 5, 6, 7, 8, 9, 10. i 11.

Članak 5.

Iza članka 46. dodaje se novi članak 46.a. koji
glasi:

»46.a

Ograničava se pravo raspolaganja direktora Glavnog ureda
novčanim sredstvima Zajednice u visini većoj od 50.000,00
kuna po pojedinačnoj transakciji, odnosno ukupnoj vrijednosti,
što uključuje odluke o nabavi dugotrajne imovine,
plaćanja i druge financijske transakcije.

Za raspolaganja iz stavka 1. ovog članka potrebna je suglasnost
predsjednika Zajednice.«

Članak 6.

Ove izmjene i dopune Statuta stupaju na snagu donošenjem
a objavljuju se u »Narodnim novinama«.

Urbroj: 5794/99
Zagreb, 3. studenoga 1999.

Predsjednik
Hrvatske turističke zajednice
**Ivan Herak,** v. r.

Izmjene i dopune, NN 140/1999-2146
## Odluka o prestanku važenja treće glave Poslovnika Ustavnog suda Republike Hrvatske

### NN 140/1999 (17.12.1999.), Odluka o prestanku važenja treće glave Poslovnika Ustavnog suda Republike Hrvatske

# USTAVNI SUD REPUBLIKE HRVATSKE

Na temelju članka 94. u svezi s člankom 28. Ustavnog
zakona o Ustavnom sudu Republike Hrvatske (»Narodne novine«,
broj 99/1999) Ustavni sud Republike Hrvatske na sjednici održanoj
dana 15. prosinca 1999. godine donio je

## ODLUKU

### O PRESTANKU VAŽENJA TREĆE GLAVE POSLOVNIKA USTAVNOG SUDA REPUBLIKE HRVATSKE

I.

U Poslovniku Ustavnog suda Republike Hrvatske (»Narodne novine«,
broj 29/1994) odredbe TREĆE GLAVE - POSEBNE ODREDBE ZA USTROJ
POSTUPANJA prestaju važiti na dan stupanja na snagu ove odluke.

II.

Ova odluka stupa na snagu danom donošenja.

III.

Odluka će biti objavljena u »Narodnim novinama«.

Su-139/1999

Zagreb, 15. prosinca 1999.

Predsjednik
Ustavnog suda Republike Hrvatske
**dr. sc. Smiljko Sokol,** v. r.

Odluka, NN 140/1999-2147
## Pravilnik o utvrđivanju cijene putovnice, zajedničke putovnice i putnog lista

### NN 142/1999 (22.12.1999.), Pravilnik o utvrđivanju cijene putovnice, zajedničke putovnice i putnog lista

# MINISTARSTVO UNUTARNJIH POSLOVA

Na temelju članka 27. stavka 1. Zakona o putnim ispravama hrvatskih
državljana ("Narodne novine", broj 77/99), ministar unutarnjih poslova
donosi

## PRAVILNIK

### O UTVRĐIVANJU CIJENE PUTOVNICE, ZAJEDNIČKE PUTOVNICE I PUTNOG LISTA

Članak 1.

Za izdane putne isprave, navedene u ovome Pravilniku, građani plaćaju
naknadu u sljedećem iznosu:

- za putovnicu                     150 kuna,

- za zajedničku putovnicu      25 kuna,

- za putni list                         20 kuna.

Članak 2.

Prikupljena sredstva iz članka 1. ovoga Pravilnika knjižit će se na
poseban račun i mogu se koristiti samo za nabavu obrazaca putnih isprava
te podmirenje ostalih troškova u svezi s njihovim izdavanjem.

Članak 3.

Danom stupanja na snagu ovoga Pravilnika prestaje važiti Rješenje o
utvrđivanju cijene putovnice, zajedničke putovnice i putnog lista ("Narodne
novine", broj 22/95.).

Članak 4.

Ovaj Pravilnik stupa na snagu 1. siječnja 2000. godine.

Broj: 511-01-64-78163/1-99
Zagreb, 10. prosinca 1999.

Ministar
**mr. Ivan Penić,** v. r.

Pravilnik, NN 142/1999-2157
## Odluka o stopi i osnovici za obračunavanje doprinosa Hrvatskoj gospodarskoj komori u 2000. godini

### NN 142/1999 (22.12.1999.), Odluka o stopi i osnovici za obračunavanje doprinosa Hrvatskoj gospodarskoj komori u 2000. godini

# HRVATSKA GOSPODARSKA KOMORA

Na temelju članka 20. stavak 2. Zakona o Hrvatskoj gospodarskoj
komori (»Narodne novine«, br. 66/91. i 73/91.), i članka
76. Statuta Hrvatske gospodarske komore (»Narodne novine«
br. 11/94 - pročišćeni tekst, 108/95. i 19/96.)
Skupština Hrvatske gospodarske komore, na 10. sjednici 16.
prosinca 1999. donijela je

## ODLUKU

### O STOPI I OSNOVICI ZA OBRAČUNAVANJE DOPRINOSA HRVATSKOJ GOSPODARSKOJ KOMORI U 2000. GODINI

Članak 1.

Ovom odlukom utvrđuje se stopa i osnovica za obračunavanje
i plaćanje doprinosa Hrvatskoj gospodarskoj komori u 2000.
godini.

Obveznici doprinosa su pravne osobe - članice Hrvatske
gospodarske komore.

Članak 2.

Stopa doprinosa je 0,357%, a primjenjuje se na osnovicu koju čini
masa plaća isplaćena u mjesecu za koji se uplaćuje
doprinos.

Plaća, u smislu ove odluke, sastoji se od plaće ostvarene
u skladu s propisima o radu, uvećane za zakonom propisane
obveze iz plaća.

Članak 3.

Doprinos se uplaćuje mjesečno, na dan uplate zakonom
propisanih obveza iz plaća, na račun Hrvatske gospodarske
komore broj 30102-637-6100 - kod Zavoda za platni promet.

Kontrolu uplate doprinosa provodi Zavod za platni promet.

Članak 4.

Ova odluka stupa na snagu danom objave u »Narodnim novinama«,
a primjenjuje se od 1. siječnja 2000.

Broj: I-55/239/3-1999.
Zagreb, 16. prosinca 1999.

Predsjednik
**Nadan Vidošević,** v. r.

Odluka, NN 142/1999-2160
## Odluka o raspisivanju izbora za predsjednika Republike Hrvatske

### NN 143/1999 (23.12.1999.), Odluka o raspisivanju izbora za predsjednika Republike Hrvatske

# VLADA REPUBLIKE HRVATSKE

Na temelju članka 3. stavka 2. i članka 4. Zakona
o izboru predsjednika Republike Hrvatske (»Narodne novine«,
br. 22/92, 42/92 i 71/97), Vlada Republike Hrvatske je na sjednici
održanoj 21. prosinca 1999. godine donijela

## ODLUKU

### O RASPISIVANJU IZBORA ZA PREDSJEDNIKA REPUBLIKE HRVATSKE

I.

Raspisuju se izbori za predsjednika Republike Hrvatske.

II.

Izbori za predsjednika Republike Hrvatske održat će
se 24. siječnja 2000. godine.

III.

Ova Odluka stupa na snagu 25. prosinca 1999. godine, kojeg dana
počinju teći rokovi iz Zakona o izboru predsjednika
Republike Hrvatske, a objavit će se u »Narodnim novinama«.

Klasa: 013-01/99-01/04
Urbroj: 5030102-99-1
Zagreb, 21. prosinca 1999.

Predsjednik
**mr. Zlatko Mateša,** v. r.

Odluka, NN 143/1999-2163
## Uredba o proglašenju 24. siječnja 2000. godine neradnim danom

### NN 143/1999 (23.12.1999.), Uredba o proglašenju 24. siječnja 2000. godine neradnim danom

# VLADA REPUBLIKE HRVATSKE

Na temelju članka 2. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog
doma Hrvatskoga državnog sabora (»Narodne novine«,
broj 102/99), Vlada Republike Hrvatske je na sjednici održanoj
21. prosinca 1999. godine donijela

## UREDBU

### O PROGLAŠENJU 24. SIJEČNJA 2000. GODINE NERADNIM DANOM

Članak 1.

Ponedjeljak, 24. siječnja 2000. godine, koji je, Odlukom
o raspisivanju izbora za predsjednika Republike Hrvatske koju
je donijela Vlada Republike Hrvatske na sjednici održanoj
21. prosinca 1999. godine, određen kao dan provedbe izbora
za predsjednika Republike Hrvatske, neradni je dan.

Članak 2.

Zaposlenici za neradni dan iz članka 1. ove Uredbe imaju
pravo na naknadu plaće.

Članak 3.

Ova Uredba stupa na snagu danom objave u »Narodnim novinama«.

Klasa: 960-01/99-01/02
Urbroj. 5030102-99-3
Zagreb, 21. prosinca 1999.

Predsjednik
**mr. Zlatko Mateša,** v. r.

Uredba, NN 143/1999-2164
## Odluka o imenovanju predsjednika, članova i zamjenika Državnog izbornog povjerenstva za izbor predsjednika Republike Hrvatske

### NN 143/1999 (23.12.1999.), Odluka o imenovanju predsjednika, članova i zamjenika Državnog izbornog povjerenstva za izbor predsjednika Republike Hrvatske

# USTAVNI SUD REPUBLIKE HRVATSKE

Na temelju članka 21. Zakona o izboru predsjednika Republike
Hrvatske (»Narodne novine«, broj 22/92, 42/92, 71/97)
Ustavni sud Republike Hrvatske u sastavu dr. sc. Smiljko Sokol,
predsjednik te suci dr. sc. Velimir Belajec, Marijan Hranjski
dr. iur., dr. sc. Petar Klarić, Jurica Malčić,
mr. sc. Ivan Matija, Ivan Mrkonjić dr. iur., dr. sc. Jasna
Omejec, Emilija Rajić, Milan Vuković dr. iur., na
sjednici Suda održanoj 22. prosinca 1999. godine, donio je

## ODLUKU

### O IMENOVANJU PREDSJEDNIKA, ČLANOVA I ZAMJENIKA DRŽAVNOG IZBORNOG POVJERENSTVA ZA IZBOR PREDSJEDNIKA REPUBLIKE HRVATSKE

Imenuju se predsjednik i članovi Državnog izbornog
povjerenstva:

I.

1. MARIJAN RAMUŠĆAK, predsjednik Vrhovnog suda Republike
Hrvatske, za predsjednika;

2. ALEMKA BRKLJAČIĆ-RADANČEVIĆ, sutkinja
Upravnog suda Republike Hrvatske, za člana;

3. VJERA DELIĆ, sutkinja Vrhovnog suda Republike Hrvatske,
za člana;

4. STANKO HAUTZ, sudac Vrhovnog suda Republike Hrvatske, za člana;

5. MLADEN TURKALJ, sudac Upravnog suda Republike Hrvatske, za
člana.

II.

1. JAKOB MILETIĆ, sudac Vrhovnog suda Republike Hrvatske,
za zamjenika predsjednika;

2. Mr. JASNA BREŽANSKI, sutkinja Vrhovnog suda Republike
Hrvatske, za zamjenicu člana;

3. BORIS GUTTMANN, sudac Vrhovnog suda Republike Hrvatske, za
zamjenika člana;

4. BRANKO HRVATIN, sudac Županijskog suda u Zagrebu, za zamjenika
člana;

5. MILJENKA PAJALIĆ, sutkinja Upravnog suda Republike Hrvatske,
za zamjenicu člana.

III.

Ova odluka objavit će se u »Narodnim novinama«.

Broj: Su-160/1999
Zagreb, 22. prosinca 1999.

USTAVNI SUD REPUBLIKE HRVATSKE

Predsjednik

Ustavnog suda Republike Hrvatske
**dr. sc. Smiljko Sokol,** v. r.

Odluka, NN 143/1999-2165
## Obvezatne upute II. o tiskanicama za provedbu izbora za predsjednika Republike Hrvatske

### NN 143/1999 (23.12.1999.), Obvezatne upute II. o tiskanicama za provedbu izbora za predsjednika Republike Hrvatske

# DRŽAVNO IZBORNO POVJERENSTVO

Temeljem članka 22. stavka 1. točka 2. Zakona o
izboru predsjednika Republike Hrvatske (»Narodne novine«,
br. 22/92, 42/92 i 71/97) Državno izborno povjerenstvo Republike
Hrvatske propisuje

## OBVEZATNE UPUTE II.

### O TISKANICAMA ZA PROVEDBU IZBORA ZA PREDSJEDNIKA REPUBLIKE HRVATSKE

*Kandidiranje*

1. Priprema i provedba izbora za predsjednika Republike Hrvatske
obavljat će se isključivo na tiskanicama propisanim
ovim Obvezatnim uputama.

2. Tiskanice iz točke 1. ovih Obvezatnih uputa nosit će
oznaku OP.

3. Ako za pojedine radnje nije ovim Obvezatnim uputama utvrđena
odgovarajuća tiskanica, tijela za provedbu izbora odredit
će sadržaj i oblik akta sukladno odredbama Zakona o
izboru predsjednika Republike Hrvatske, kada je to neophodno za
provedbu odgovarajuće izborne radnje, o čemu će
prije donošenja akta izvijestiti Državno izborno povjerenstvo.

4. Tiskanice za provedbu izbora u postupku kandidiranja su:

OP-1 Prijedlog kandidata za predsjednika Republike Hrvatske;

OP-2 Popis potpisanih birača koji podržavaju kandidaturu
za predsjednika Republike Hrvatske;

OP-3 Očitovanje o prihvaćanju kandidature za predsjednika
Republike Hrvatske;

OP-4 Očitovanje političke stranke da je kandidat
za predsjednika Republike Hrvatske predložen na način
predviđen njenim statutom, odnosno posebnom odlukom donesenom
na temelju statuta.

5. Oznake, nazivi i sadržaj tiskanica sastavni su dio ovih
Obvezatnih uputa;

6. Ove Obvezatne upute stupaju na snagu danom objave u »Narodnim
novinama«.

Klasa: 020-03/99-02/02
Urbroj: 599-99-1
Zagreb, 22. prosinca 1999.

Predsjednik
**Marijan Ramušćak,** v. r.

Uputa, NN 143/1999-2167
## Uredba o računanju vremena u 2000. godini

### NN 144/1999 (24.12.1999.), Uredba o računanju vremena u 2000. godini

# VLADA REPUBLIKE HRVATSKE

Na temelju članka 2. stavka 2. Zakona o računanju
vremena (»Narodne novine« br. 27/93 i 33/96), Vlada
Republike Hrvatske je na sjednici održanoj 23. prosinca 1999.
godine donijela

## UREDBU

### O RAČUNANJU VREMENA U 2000. GODINI

Članak 1.

Ljetno računanje vremena u 2000. godini počinje
26. ožujka 2000. godine u 2 h 00 min i 00 sek, tako što
se pomicanjem za jedan sat unaprijed, vrijeme u 2 h 00 min i 00
sek računa kao 3 h 00 min i 00 sek.

Članak 2.

Ljetno računanje vremena u 2000. godini završava 29.
listopada 2000. godine u 3 h 00 min i 00 sek, tako što se
pomicanjem za jedan sat unatrag vrijeme u 3 h 00 min i 00 sek
računa kao 2 h 00 min i 00 sek.

Članak 3.

Sat koji se 29. listopada 2000. godine zbog pomicanja za jedan
sat unatrag pojavljuje dva puta između 2 h 00 min i 00 sek
i 3 h 00 min i 00 sek, označava se prvi put kao sat 2A,
a drugi put kao sat 2B.

Članak 4.

Ova Uredba stupa na snagu danom objave u »Narodnim novinama«.

Klasa: 960-02/99-01/01
Urbroj: 5030109-99-1
Zagreb, 23. prosinca 1999.

Potpredsjednik
**mr. Borislav Škegro,** v. r.

Uredba, NN 144/1999-2169
## Odluka o utvrđivanju visine naknade troškova izborne promidžbe za izbor predsjednika Republike Hrvatske

### NN 144/1999 (24.12.1999.), Odluka o utvrđivanju visine naknade troškova izborne promidžbe za izbor predsjednika Republike Hrvatske

# VLADA REPUBLIKE HRVATSKE

Na temelju članka 16. stavka 3. Zakona o izboru predsjednika
Republike Hrvatske (»Narodne novine«, br. 22/92 i 71/97),
Vlada Republike Hrvatske je na sjednici održanoj 23. prosinca
1999. godine, donijela

## ODLUKU

### O UTVRĐIVANJU VISINE NAKNADE TROŠKOVA IZBORNE PROMIDŽBE ZA IZBOR PREDSJEDNIKA REPUBLIKE HRVATSKE

I.

Kandidat za predsjednika Republike Hrvatske koji na izborima dobije
najmanje 10% glasova, ima pravo na naknadu troškova izborne
promidžbe u svakom izbornom krugu u iznosu od 500.000,00
kuna.

II.

Pravo na naknadu troškova izborne promidžbe ostvaruju
kandidati nakon objave rezultata izbora od strane Državnog
izbornog povjerenstva.

III.

Ova Odluka stupa na snagu danom objave u »Narodnim novinama«.

Klasa: 013-01/99-03/04
Urbroj: 5030109-99-1
Zagreb, 23. prosinca 1999.

Potpredsjednik
**mr. Borislav Škegro,** v. r.

Odluka, NN 144/1999-2170
## Odluka o odlikovanju Redom kneza Domagoja s ogrlicom za iznimnu stručnost, požrtvovnost i napor u radu liječničkog konzilija predsjednika Republike Hrvatske dr. Franje Tuđmana

### NN 145/1999 (27.12.1999.), Odluka o odlikovanju Redom kneza Domagoja s ogrlicom za iznimnu stručnost, požrtvovnost i napor u radu liječničkog konzilija predsjednika Republike Hrvatske dr. Franje Tuđmana

# PREDSJEDNIK REPUBLIKE HRVATSKE

Na temelju članka 98. i članka 97. stavka 1. Ustava
Republike Hrvatske, te članka 2., stavka 1. Zakona o odlikovanjima
i priznanjima Republike Hrvatske (»Narodne novine« broj
20/95), donosim

## ODLUKU

kojom se za iznimnu stručnost, požrtvovnost i napor
u radu liječničkog konzilija predsjednika Republike
Hrvatske dr. Franje Tuđmana

*odlikuju*

**REDOM KNEZA DOMAGOJA S OGRLICOM**

 1. prof. dr. sc. **Branimir Jakšić**

 2. dr. med. **Stjepan Kranjčević**

 3. prof. dr. sc. **Miroslava Katičić**

 4. prof. dr. sc. **Pero Martinac**

 5. doc. dr. sc. **Mirko Šamija**

 6. prof. dr. sc. **Velimir Božikov**

 7. prof. dr. sc. **Ivan Beus**

 8. prof. dr. sc. **Niko Zurak**

 9. doc. dr. sc. **Ino Husedžinović**

10. dr. sc. **Jasenka Škrlin**

11. dr. med. **Nada Nikić**

12. prof. dr. sc. **Mirjana Sabljar-Matovinović**

13. doc. dr. sc. **Boris Brkljačić**

14. prim. dr. sc. **Matija Horžić**

15. prim. dr. mr. sc. **Željko Bušić**

**REDOM DANICE HRVATSKE S LIKOM KATARINE ZRINSKE**

1. **Manda Bagić,** viša med. sestra

2. **Beatrica Barica Kvakar,** časna sestra i viša
med. sestra

3. **Melita Mesar,** viša med. sestra

4. **Natalija Žmegač,** viša med. sestra

5. **Gordana Matić,** srednja med. sestra

6. **Andreja Novak,** viša med. sestra

7. **Ana Carević,** viša med. sestra.

Broj: 01/1-051-99-7-1/1-01/1
Zagreb, 15. prosinca 1999.

PRIVREMENO NA DUŽNOSTI
PREDSJEDNIKA REPUBLIKE HRVATSKE

akademik **Vlatko Pavletić,** v. r.
predsjednik Hrvatskoga državnog sabora

Odluka, NN 145/1999-2173
## Odluka o imenovanju Petra Ljubičića za generalnog konzula Republike Hrvatske u Bosni i Hercegovini

### NN 145/1999 (27.12.1999.), Odluka o imenovanju Petra Ljubičića za generalnog konzula Republike Hrvatske u Bosni i Hercegovini

# PREDSJEDNIK REPUBLIKE HRVATSKE

Na temelju članka 99. i članka 97. stavka 1. Ustava
Republike Hrvatske, te članka 23. Zakona o vanjskim poslovima
(»Narodne novine« broj 48/96.), donosim

## ODLUKU

kojom se imenujePETAR LJUBIČIĆ za generalnog
konzula Republike Hrvatske u Bosni i Hercegovini, sa sjedištem
u Bihaću i konzularnim područjem koje obuhvaća
sljedeće općine: Bihać, Bosansko Grahovo, Bosansku
Krupu, Bosanski Novi, Bosanski Petrovac, Cazin, Glamoč,
Jajce, Ključ, Mrkonjić Grad, Sanski Most, Skender
Vakuf, Drvar, Šipovo i Veliku Kladušu.

Broj: 01/1-081-99-01/3
Zagreb, 15. prosinca 1999.

PRIVREMENO NA DUŽNOSTI
PREDSJEDNIKA REPUBLIKE HRVATSKE
**akademik Vlatko Pavletić,** v. r.
predsjednik Hrvatskoga državnog sabora

Odluka, NN 145/1999-2174
## Uredba o naknadi plaće za dan izbora za zastupnike u Zastupnički dom Hrvatskoga državnog sabora

### NN 145/1999 (27.12.1999.), Uredba o naknadi plaće za dan izbora za zastupnike u Zastupnički dom Hrvatskoga državnog sabora

# VLADA REPUBLIKE HRVATSKE

Na temelju članka 2. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog
doma Hrvatskoga državnog sabora (»Narodne novine«,
broj 102/99), Vlada Republike Hrvatske je na sjednici održanoj
23. prosinca 1999. godine donijela

## UREDBU

### O NAKNADI PLAĆE ZA DAN IZBORA ZA ZASTUPNIKE U ZASTUPNIČKI DOM HRVATSKOGA DRŽAVNOG SABORA

Članak 1.

Zakonom o izborima zastupnika u Hrvatski državni sabor (»Narodne
novine«, broj 116/99), odredbom članka 5. propisano
je da je dan provedbe izbora za zastupnike Hrvatskoga državnog
sabora neradni dan.

Odlukom o raspisivanju izbora za Zastupnički dom Hrvatskoga
državnog sabora (»Narodne novine«, broj 125/99)
kao dan provedbe izbora za zastupnike Zastupničkoga doma
Hrvatskoga državnog sabora određen je ponedjeljak, 3.
siječnja 2000. godine.

Zaposlenici na neradni dan iz stavka 2. ovoga članka imaju
pravo na naknadu plaće.

Članak 2.

Ova Uredba stupa na snagu danom objave u »Narodnim novinama«.

Klasa: 120-02/99-01/08
Urbroj: 5030102-99-1
Zagreb, 23. prosinca 1999.

Potpredsjednik
**mr. Borislav Škegro,** v. r.

Uredba, NN 145/1999-2175
## Uredba o izmjenama i dopunama Zakona o doplatku za djecu

### NN 145/1999 (27.12.1999.), Uredba o izmjenama i dopunama Zakona o doplatku za djecu

# VLADA REPUBLIKE HRVATSKE

Na temelju članka 2. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog
doma Hrvatskoga državnoga sabora (»Narodne novine«,
broj 102/99), Vlada Republike Hrvatske je na sjednici održanoj
23. prosinca 1999. godine, donijela

## UREDBU

### O IZMJENAMA I DOPUNAMA ZAKONA O DOPLATKU ZA DJECU

Članak 1.

U članku 43. Zakona o doplatku za djecu (»Narodne
novine«, broj 77/99), iza stavka 1. dodaje se stavak 2. koji
glasi:

»(2) O zahtjevima korisnika za priznanje prava na doplatak
za djecu, podnesenim do dana početka primjene ovoga Zakona,
kojima se traži priznanje toga prava za razdoblje nakon 1.
siječnja 2000. godine, rješavat će se prema
odredbama ovoga Zakona.«.

Članak 2.

Iza članka 43. dodaje se novi članak 43.a., koji
glasi:

»Korisnici doplatka za djecu koji su ostvarili pravo na doplatak
do dana primjene ovoga Zakona, podnijet će novi zahtjev
za stjecanje prava na doplatak prema odredbama ovog Zakona.«.

Članak 3.

U članku 44. riječi »31. prosinca 1999.«
zamjenjuju se riječima »31. ožujka 2000.«.

Iza stavka 1. dodaje se stavak 2. koji glasi:

»(2) Hrvatski zavod za mirovinsko osiguranje obavit će
isplatu doplatka za djecu u mjesecu ožujku 2000. godine za
mjesec veljaču iste godine.«.

Članak 4.

U članku 47. riječi »1. siječnja 2000.«
zamjenjuju se riječima »1. ožujka 2000.«.

Članak 5.

Ova Uredba stupa na snagu danom objave u »Narodnim novinama«,
a odredba članka 1. ove Uredbe primjenjuje se od 1. siječnja
2000. godine.

Klasa: 143-01/99-01/01
Urbroj: 5030104-99-1
Zagreb, 23. prosinca 1999.

Potpredsjednik
**mr. Borislav Škegro,** v. r.

Uredba, NN 145/1999-2176
## Uredba o imenovanju članova Upravnog vijeća Hrvatskog zavoda za telekomunikacije

### NN 145/1999 (27.12.1999.), Uredba o imenovanju članova Upravnog vijeća Hrvatskog zavoda za telekomunikacije

# VLADA REPUBLIKE HRVATSKE

Na temelju članka 2. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog
doma Hrvatskoga državnog sabora (»Narodne novine«,
broj 102/99), a u svezi sa člnakom 5. stavkom 9. Zakona
o telekomunikacijama (»Narodne novine«, br. 76/99 i
128/99), Vlada Republike Hrvatske je na sjednici održanoj
21. prosinca 1999. godine donijela

## UREDBU

### O IMENOVANJU ČLANOVA UPRAVNOG VIJEĆA HRVATSKOG ZAVODA ZA TELEKOMUNIKACIJE

I.

Za članove Upravnog vijeća Hrvatskog zavoda za telekomunikacije,
imenuju se:

- MILJENKO KRVIŠEK

- MARINA MUSTAPIĆ

- mr. sc. MIROSLAV BIJELE

- JOSIP RAMLJAK

- MLADEN REJKUBA.

II.

Članovi Upravnog vijeća Hrvatskog zavoda za telekomunikacije
imenuju se na razdoblje od pet godina, s tim da mogu biti imenovani
za još jedno petogodišnje razdoblje.

Članovi Upravnog vijeća između sebe biraju predsjednika
i zamjenika predsjednika Upravnog vijeća.

Članovi Upravnog vijeća će se postupno zamijeniti
novim članovima na način da će se tijekom
početnog petogodišnjeg razdoblja, pravodobno na kraju
svake od prve četiri godine, ždrijebom odrediti član
Upravnog vijeća iz početnog imenovanja podložan
zamjeni ili ponovnom imenovanju za sljedeće petogodišnje
razdoblje.

III.

Ova Uredba stupa na snagu danom donošenja, a objavit će
se u »Narodnim novinama«.

Klasa: 080-02/99-01/204
Urbroj: 50304/2-99-01
Zagreb, 21. prosinca 1999.

Predsjednik
**mr. Zlatko Mateša,** v. r.

Uredba, NN 145/1999-2177
## Uredba o izmjeni Uredbe o medicinskom vještačenju u mirovinskom osiguranju

### NN 145/1999 (27.12.1999.), Uredba o izmjeni Uredbe o medicinskom vještačenju u mirovinskom osiguranju

# VLADA REPUBLIKE HRVATSKE

Na temelju članka 114. i članka 116. stavka 6. Zakona
o mirovinskom osiguranju (»Narodne novine«, broj 102/99),
Vlada Republike Hrvatske je na sjednici održanoj 23. prosinca
1999. godine, donijela

## UREDBU

### O IZMJENI UREDBE O MEDICINSKOM VJEŠTAČENJU U MIROVINSKOM OSIGURANJU

Članak 1.

U Uredbi o medicinskom vještačenju u mirovinskom osiguranju
(»Narodne novine«, broj 52/99), u članku 38.
stavcima 1. i 2. riječi: »do 31. prosinca 1999.«
zamjenjuju se riječima: »najkasnije do 29. veljače
2000.«.

Članak 2.

U članku 39. riječi: »do 31. prosinca 1999.«
zamjenjuju se riječima: »najkasnije do 29. veljače
2000.«.

Članak 3.

Ova Uredba stupa na snagu danom objave u »Narodnim novinama«.

Klasa: 141-02/99-01/06
Urbroj: 5030104-99-4
Zagreb, 23. prosinca 1999.

Potpredsjednik
**mr. Borislav Škegro,** v. r.

Uredba, NN 145/1999-2178
## Uredba o izmjeni Tarife upravnih pristojbi

### NN 145/1999 (27.12.1999.), Uredba o izmjeni Tarife upravnih pristojbi

# VLADA REPUBLIKE HRVATSKE

Na temelju članka 19. Zakona o upravnim pristojbama (»Narodne
novine«, br. 8/96, 131/97 i 68/98), Vlada Republike Hrvatske
je na sjednici održanoj 23. prosinca 1999. godine donijela

## UREDBU

### O IZMJENI TARIFE UPRAVNIH PRISTOJBI

Članak 1.

U Tarifi upravnih pristojbi Zakona o upravnim pristojbama (»Narodne
novine« br. 8/96, 131/97 i 68/98), tar. br. 76. mijenja se
i glasi:

»Za putne isprave koje izdaju veleposlanstva i konzularni
uredi Republike Hrvatske u inozemstvu:

*1. Putovnica*

a) za izdavanje putovnice osobama
starijima od 27 godina --------------------- 800,00

b) za izdavanje putovnice osobama
mlađim od 27 godina ---------------------- 600,00

2. *Putni list*

a) za izdavanje putnog lista ------------------- 320,00

Napomena:

1. Za zahtjev kojim se traži izdavanje putovnice ili putnog
lista ne naplaćuje se posebna pristojba.

2. Šef diplomatske misije ili konzularnog ureda može
podnositelja zahtjeva za izdavanje putnog lista, s obzirom na
imovno stanje i druge okolnosti, osloboditi plaćanja pristojbe
za izdavanje putnog lista.

3. Šef diplomatske misije ili konzularnog ureda može
izuzetno podnositelja zahtjeva za izdavanje putovnice osloboditi
plaćanja pristojbe za izdavanje putovnice, s obzirom na
imovno stanje i druge okolnosti.

4. U državama u kojima je nacionalni dohodak po podacima
Organizacije ujedinjenih naroda niži od nacionalnog dohotka
u Republici Hrvatskoj, šef diplomatske misije ili konzularnog
ureda ima pravo utvrditi naplatu pristojbe iz ovog tar. br. u
50% manjem iznosu od propisanog.«.

Članak 2.

Tar. br. 78. mijenja se i glasi:

»Na zahtjeve za vize koje izdaju diplomatske misije i konzularni
uredi Republike Hrvatske u inozemstvu strancima:

1. za ulazno-izlaznu vizu za
jedno putovanje ili za jedan tranzit ------------ 160,00

2. za ulazno-izlaznu vizu ili tranzitnu vizu za

dva putovanja odnosno tranzita -------------- 200,00

3. za ulazno - izlaznu vizu ili tranzitnu vizu za

neograničeni broj putovanja ----------------- 320,00

4. za poslovnu vizu -------------------------- 400,00

5. za vizu na zajedničkoj putnoj ispravi
za svaku osobu po ------------------------- 40,00.

Napomena:

1. Za zahtjev za vizu za djecu do navršenih 14 godina života
plaća se pristojba u 50% manjem iznosu od propisanog.

2. Za zahtjev za vizu na putnu ispravu u kojoj su upisani i članovi
obitelji nositelja putne isprave plaća se jedna pristojba.

3. Šef diplomatske misije ili konzularnog ureda Republike
Hrvatske u inozemstvu može osloboditi plaćanja pristojbe
po ovom tar. broju poznate osobe pojedinih zemalja, temeljem reciprociteta.«.

Članak 3.

Ova Uredba stupa na snagu danom objave u »Narodnim novinama.«

Klasa: 412-03/95-01/02
Urbroj: 5030114-99-7
Zagreb, 23. prosinca 1999.

Potpredsjednik
**mr. Borislav Škegro,** v. r.

Uredba, NN 145/1999-2179
## Rješenje o raspuštanju Općinskog vijeća Općine Perušić

### NN 145/1999 (27.12.1999.), Rješenje o raspuštanju Općinskog vijeća Općine Perušić

# VLADA REPUBLIKE HRVATSKE

Na temelju članka 84a. stavka 1. točke 3. Zakona
o lokalnoj samoupravi i upravi (»Narodne novine« br.
90/92, 94/93, 117/93 i 128/99), Vlada Republike Hrvatske je na
sjednici održanoj 23. prosinca 1999. godine, donijela

## RJEŠENJE

### O RASPUŠTANJU OPĆINSKOG VIJEĆA OPĆINE PERUŠIĆ

I.

Raspušta se Općinsko vijeće Općine Perušić,
a vijećnicima Općinskog vijeća prestaje mandat.

II.

Vlada Republike Hrvatske imenovat će posebnim rješenjem
povjerenika Vlade Republike Hrvatske u Općini Perušić.

III.

Povjerenik Vlade Republike Hrvatske preuzima sve ovlasti Općinskog
vijeća, načelnika i Općinskog poglavarstva
Općine Perušić.

IV.

Sredstva za rad povjerenika Vlade Republike Hrvatske osiguravaju
se u općinskom proračunu.

V.

Ovo Rješenje je konačno i stupa na snagu danom objave
u »Narodnim novinama«.

Klasa: 015-01/99-01/07
Ubroj: 5030109-99-25
Zagreb, 23. prosinca 1999.

Predsjednik
**mr. Borislav Škegro,** v. r.

Rješenje, NN 145/1999-2180
## Rješenje o imenovanju povjerenika Vlade Republike Hrvatske u Općini Perušić

### NN 145/1999 (27.12.1999.), Rješenje o imenovanju povjerenika Vlade Republike Hrvatske u Općini Perušić

# VLADA REPUBLIKE HRVATSKE

Na temelju članka 84d. stavka 1. Zakona o lokalnoj samoupravi
i upravi (»Narodne novine«, br. 90/92, 94/93, 117/93
i 128/99) i članka 30. stavka 4. Zakona o Vladi Republike
Hrvatske (»Narodne novine«, broj 101/98), Vlada Republike
Hrvatske je na sjednici održanoj 23. prosinca 1999. godine
donijela

## RJEŠENJE

### O IMENOVANJU POVJERENIKA VLADE REPUBLIKE HRVATSKE U OPĆINI PERUŠIĆ

1. Povjerenikom Vlade Republike Hrvatske u Općini Perušić
imenuje se Ivan Ćutić.

2. Povjerenik Vlade Republike Hrvatske počet će obnašati
dužnost povjerenika Vlade Republike Hrvatske danom objave
ovog Rješenja.

3. Povjerenik Vlade Republike Hrvatske za svoj rad odgovara Vladi
Republike Hrvatske.

4. Povjerenik Vlade Republike Hrvatske podnosi izvješće
o svom radu Vladi Republike Hrvatske putem Državnog ravnateljstva
za državnu upravu i lokalnu samoupravu.

5. Ovo Rješenje stupa na snagu danom objave u »Narodnim
novinama«.

Klasa: 015-01/99-02/10
Urbroj: 5030109-99-1
Zagreb, 23. prosinca 1999.

Potpredsjednik
**mr. Borislav Škegro,** v. r.

Rješenje, NN 145/1999-2181
## Rješenje o imenovanju dr. Krešimira Ćosića direktorom Centra za strateške studije i istraživanja

### NN 145/1999 (27.12.1999.), Rješenje o imenovanju dr. Krešimira Ćosića direktorom Centra za strateške studije i istraživanja

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike
Hrvatske (»Narodne novine«, broj 101/98) i članka
7. stavka 2. Uredbe o osnivanju Centra za strateške studije
i istraživanja (»Narodne novine«, broj 141/99),
Vlada Republike Hrvatske je na sjednici održanoj 23. prosinca
1999. godine donijela

## RJEŠENJE

### O IMENOVANJU DIREKTORA CENTRA ZA STRATEŠKE STUDIJE I ISTRAŽIVANJA

Imenuje se dr. KREŠIMIR ĆOSIĆ direktorom Centra
za strateške studije i istraživanja.

Klasa: 080-02/99-01/206
Urbroj: 50304/2-99-01
Zagreb, 23. prosinca 1999.

Potpredsjednik
**mr. Borislav Škegro,** v. r.

Rješenje, NN 145/1999-2182
## Rješenje o razrješenju predsjednice i članova Komisije za davanje u zakup i prodaju poljoprivrednog zemljišta u vlasništvu Republike Hrvatske za Grad Zagreb

### NN 145/1999 (27.12.1999.), Rješenje o razrješenju predsjednice i članova Komisije za davanje u zakup i prodaju poljoprivrednog zemljišta u vlasništvu Republike Hrvatske za Grad Zagreb

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike
Hrvatske (»Narodne novine«, broj 101/98) i članka
36. stavka 2. Zakona o poljoprivrednom zemljištu (»Narodne
novine«, br. 54/94 - pročišćeni tekst,
48/95, 19/98 i 105/99), Vlada Republike Hrvatske je na sjednici
održanoj 21. prosinca 1999. godine donijela

## RJEŠENJE

### O RAZRJEŠENJU PREDSJEDNICE I ČLANOVA KOMISIJE ZA DAVANJE U ZAKUP I PRODAJU POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE ZA GRAD ZAGREB

1. Razrješuje se MARINA MATULOVIĆ DROPULIĆ dužnosti
predsjednice Komisije za davanje u zakup i prodaju poljoprivrednog
zemljišta u vlasništvu Republike Hrvatske za Grad Zagreb.

2. Razrješuju se dužnosti članovi Komisije za
davanje u zakup i prodaju poljoprivrednog zemljišta u vlasništvu
Republike Hrvatske za Grad Zagreb:

- IVAN ŠALINOVIĆ, dipl. ing. agronomije

- NADA TUŠAK, dipl. ing. geodezije

- MATE BARBIR, dipl. pravnik

- KRISTIJAN KINDL, poljoprivredni proizvođač.

Klasa: 080-02/99-02/108
Urbroj: 50304/2-99-01
Zagreb, 21. prosinca 1999.

Predsjednik
**mr. Zlatko Mateša,** v. r.

Rješenje, NN 145/1999-2183
## Rješenje o razrješenju predsjednika i članova Komisije za davanje u zakup i prodaju poljoprivrednog zemljišta u vlasništvu Republike Hrvatske za Ličko-senjsku županiju

### NN 145/1999 (27.12.1999.), Rješenje o razrješenju predsjednika i članova Komisije za davanje u zakup i prodaju poljoprivrednog zemljišta u vlasništvu Republike Hrvatske za Ličko-senjsku županiju

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike
Hrvatske (»Narodne novine«, broj 101/98) i članka
36. stavka 2. Zakona o poljoprivrednom zemljištu (»Narodne
novine«, br. 54/94 - pročišćeni tekst,
48/95, 19/98 i 105/99), Vlada Republike Hrvatske je na sjednici
održanoj 21. prosinca 1999. godine donijela

## RJEŠENJE

### O RAZRJEŠENJU PREDSJEDNIKA I ČLANOVA KOMISIJE ZA DAVANJE U ZAKUP I PRODAJU POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE ZA LIČKO-SENJSKU ŽUPANIJU

1. Razrješuje se ANTE FRKOVIĆ dužnosti predsjednika
Komisije za davanje u zakup i prodaju poljoprivrednog zemljišta
u vlasništvu Republike Hrvatske za Ličko-senjsku županiju.

2. Razrješuju se dužnosti članovi Komisije za
davanje u zakup i prodaju poljoprivrednog zemljišta u vlasništvu
Republike Hrvatske za Ličko-senjsku županiju:

- NADA MURGIĆ, dipl. ing. agronomije

- STANKO PERVAN, dipl. ing. geodezije

- ZLATKO MARTINOVIĆ, dipl. pravnik

- JOSO RUKAVINA, poljoprivredni proizvođač.

Klasa: 080-02/99-02/108
Urbroj: 50304/2-99-02
Zagreb, 21. prosinca 1999.

Predsjednik
**mr. Zlatko Mateša,** v. r.

Rješenje, NN 145/1999-2184
## Rješenje o razrješenju predsjednika i članova Komisije za davanje u zakup i prodaju poljoprivrednog zemljišta u vlasništvu Republike Hrvatske za Zagrebačku županiju

### NN 145/1999 (27.12.1999.), Rješenje o razrješenju predsjednika i članova Komisije za davanje u zakup i prodaju poljoprivrednog zemljišta u vlasništvu Republike Hrvatske za Zagrebačku županiju

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike
Hrvatske (»Narodne novine«, broj 101/98) i članka
36. stavka 2. Zakona o poljoprivrednom zemljištu (»Narodne
novine«, br. 54/94 - pročišćeni tekst,
48/95, 19/98 i 105/99), Vlada Republike Hrvatske je na sjednici
održanoj 21. prosinca 1999. godine donijela

## RJEŠENJE

### O RAZRJEŠENJU PREDSJEDNIKA I ČLANOVA KOMISIJE ZA DAVANJE U ZAKUP I PRODAJU POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE ZA ZAGREBAČKU ŽUPANIJU

1. Razrješuje se BRANIMIR PASECKY dužnosti predsjednika
Komisije za davanje u zakup i prodaju poljoprivrednog zemljišta
u vlasništvu Republike Hrvatske za Zagrebačku županiju.

2. Razrješuju se dužnosti članovi Komisije za
davanje u zakup i prodaju poljoprivrednog zemljišta u vlasništvu
Republike Hrvatske za Zagrebačku županiju:

- ŽELJKO BUDINŠĆAK, dipl. ing. agronomije

- ZLATKO KUTEN, dipl. ing. geodezije

- IVKA SUMAN PODGAJSKI, dipl. pravnik

- ZLATKO TIBAN, poljoprivredni proizvođač.

Klasa: 080-02/99-02/108
Urbroj: 50304/2-99-03
Zagreb, 21. prosinca 1999.

Predsjednik
**mr. Zlatko Mateša,** v. r.

Rješenje, NN 145/1999-2185